প্রশ্ন (১৪/২১৪) : রাসূলুল্লাহ (ছাঃ)-এর মাথার চুল কেমন ছিল?  -আব্দুছ ছামাদ  ধামিন কেডি, মচমইল, বাগমারা, রাজশাহী।  উত্তর : রাসূলুল্লাহ (ছাঃ)-এর মাথার চুল খুব বেশী কোঁকড়ানো ছিল না এবং সোজাও ছিল না। অর্থাৎ মধ্যম মানের ছিল। আনাস (রাঃ) বলেন, রাসূলুল্লাহ (ছাঃ)-এর মাথার চুল উভয় কানের মধ্যবর্তী স্থান পর্যন্ত পৌঁছত। অন্য বর্ণনায় আছে, তাঁর কেশরাজি উভয় কান ও কাঁধের মাঝামাঝিতে ছিল (মুত্তাফাক্ব আলাইহ, মিশকাত হা/৫৭৮২)। বারা ইবনে আযেব (রাঃ) বলেন, রাসূলুল্লাহ (ছাঃ)-এর চুল তাঁর দুকানের লতি পর্যন্ত পৌঁছত (মুত্তাফাক্ব আলাইহ, মিশকাত হা/৫৭৮৩)।